Source: http://nrsr.sk.sayit.parldata.eu/speaker/m%C3%A1ria-barto%C5%A1%C3%ADkov%C3%A1
Timestamp: 2017-11-20 13:54:29+00:00

Document:
Zobraziť rečníka: Mária Bartošíková :: SayIt
Mária Bartošíková
Vážený pán predseda, vážené kolegyne, kolegovia, vážení členovia vlády,
chcela by som trošku vecne zareagovať na určité prísľuby, na určité vyjadrenia ako minulých, tak súčasných členov vlády k tomuto problému, to znamená k zostaveniu rozpočtu a predloženiu do Národnej rady Slovenskej republiky.
Pán exminister Tóth v čase, keď bol ministrom ...
Ďakujem, pán predsedajúci. Veľmi stručne. Rozprava nebola uzatvorená vďaka tomu, že sa odhlasoval koniec rozpravy, ale vďaka tomu, že o rozpravu už záujem nebol. Bol záujem o faktické pripomienky, a tie teraz prebiehajú. Takže, rozprava sa násilne neprerušila, kto sa v rozprave chcel vyjadriť k problematike, mal túto možnosť, nevyužil ...
predložený návrh štátneho rozpočtu je výsledkom v podstate rok trvajúceho procesu. V priebehu tohto obdobia bolo po prijatí východísk zostavenia rozpočtu vypracovaných niekoľko verzií, ktoré odzrkadľovali vývoj názorov, ale aj prístupov zostavovateľov rozpočtu. Základným rozlišovacím znakom verzií rozpočtu bolo prípadné využitie zdrojov Fondu národného ...
5. deň rokovania, 10. marca 1995
Ďakujem za slovo. Chcela som navrhnúť presne to isté, aby sme už ukončili rozpravu o tom, či tento postup je, alebo nie je správny. Odporúčam spoločnému spravodajcovi, aby o bode 11 nedal hlasovať. Osvojujem si ten návrh, poslanci ho majú predložený písomne. Týmto spôsobom procedurálne bude dodržaný postup, ktorý sa ...
3. deň rokovania, 7. apríla 1995
Vážení páni kolegovia,
hlásim sa ku všetkým tým, čo si ctia zákon. V posledných dňoch tu niekoľkokrát bola vyvolaná nervózna atmosféra práve preto, že viacerí si nectia zákon. Tak ako upozornil pán predseda, program bol demokratickým spôsobom schválený. Presun rokovacieho bodu dopredu z 11. a 12. miesta bol demokratickým spôsobom ...
Vážený pán predsedajúci, vážené kolegyne a kolegovia,
voľba predsedu Mandátového a imunitného výboru NR SR sa konala tajným hlasovaním 7. apríla 1995. Poslancom Národnej rady Slovenskej republiky bolo vydaných 85 hlasovacích lístkov.
Overovatelia Národnej rady Slovenskej republiky zistili, že v tajnom hlasovaní na voľbu predsedu Mandátového a imunitného výboru Národnej ...
Za kandidáta na predsedu Mandátového a imunitného výboru Národnej rady Slovenskej republiky Antona Poliaka bolo odovzdaných 74 platných hlasovacích lístkov.
Overovatelia konštatujú, že kandidát na predsedu Mandátového a imunitného výboru Národnej rady Slovenskej republiky poslanec Jozef Pribilinec nezískal nadpolovičnú väčšinu hlasov prítomných poslancov Národnej rady Slovenskej republiky, čím nebol zvolený za predsedu Mandátového a imunitného výboru Národnej rady Slovenskej republiky.
Kandidát na predsedu Mandátového a imunitného výboru Národnej rady Slovenskej ...
2. deň rokovania, 4. mája 1995
Vážený pán predseda, vážený pán predseda Najvyššieho kontrolného úradu, vážené kolegyne, vážení kolegovia,
správu o výsledkoch kontrolnej činnosti Najvyššieho kontrolného úradu predkladá minimálne jedenkrát ročne Najvyšší kontrolný úrad Národnej rade Slovenskej republiky na základe článku 62 Ústavy Slovenskej republiky a na základe § 5 ods. 3 zákona číslo 39 z roku ...
Pán predseda, skrutátori majú právo spočítať prítomných v sále podľa uznesenia, ktoré Národná rada prijala koncom minulého volebného obdobia.
Vážení páni kolegovia, panie kolegyne,
aby sme ukončili dosť neplodné dohadovanie sa o tom, čo bolo navrhnuté. Viacerí páni poslanci v rozprave, nielen poslanci vládnej koalície, aj pani ministerka Keltošová, spochybnili pravdivosť, úplnosť a objektivitu informácií, ktoré podala správa. Dovoľte, aby som vám prečítala § 15 ods. 1 písm. b), ktoré ...
Prečítam návrh uznesenia tak, ako ho pán Andrejčák predložil, len preto, aby sme sa už nedohadovali o tom, čo povedal v rozprave ako svoj názor a čo predložil ako návrh uznesenia.
Pán predseda, ospravedlňujem sa, ale prihlásila som sa do rozpravy, nie s faktickou poznámkou.
Rešpektujem udelenie slova na faktickú poznámku.
Navrhované uznesenie, ktoré dal pán poslanec Andrejčák, je iba o týchto dvoch bodoch:
Národná rada Slovenskej republiky prerušuje prerokúvanie správy Najvyššieho kontrolného úradu Slovenskej republiky o výsledkoch kontrolnej činnosti Najvyššieho kontrolného úradu Slovenskej republiky za rok 1994 na základe skutočností prednesených vo vystúpeniach poslancov, a to vo vzťahu k § 20 ...
Vážení páni kolegovia, v rozprave zaznelo mnoho pripomienok k objektivite správy. Jediný návrh na uznesenie, okrem toho, o ktorom sme hlasovali, predniesol pán poslanec Roman, predložil mi ho písomne. Tento návrh znie: "Národná rada Slovenskej republiky žiada objektivizovať a tým prepracovať správu Najvyššieho kontrolného úradu o rezorte Ministerstva kultúry Slovenskej ...
Vážené kolegyne, kolegovia, návrh na uznesenie máte pred sebou predložený v písomnej podobe. Odporúčam, pán predseda, aby ste dali hlasovať o uznesení vrátane prijatého pozmeňovacieho alebo doplňovacieho návrhu.
Je súčasťou spoločnej správy ako posledná správa.
3. deň rokovania, 23. júna 1995
Vážení páni kolegovia, z rôznych výkladov toho istého zákona a použitím rôzneho prepočtu dospeli rôzne inštitúcie, a tým myslím Jednotu dôchodcov, Konfederáciu odborových zväzov, Akadémiu vied, ďalších pánov poslancov, ktorých si vážim, k rôznym číslam. Veľmi seriózne vystúpil vo výbore pre financie, rozpočet a menu pán poslanec ...
4. deň rokovania, 26. júna 1995
z poverenia Výboru Národnej rady pre financie, rozpočet a menu predkladám Národnej rade informáciu o predložení výročných finančných správ politických strán a politických hnutí za rok 1994.
Predseda Národnej rady Slovenskej republiky svojím rozhodnutím číslo 127 z 23. januára 1995 pridelil Výboru Národnej rady ...
keďže procedurálny návrh, ktorý predniesol pán poslanec Ftáčnik, rozhodne o prijatí uznesenia, odporúčam, aby sme hlasovaním najskôr rozhodli o tomto procedurálnom návrhu.
Pán poslanec navrhoval prerušiť rokovanie o tomto bode a doplniť informáciu o tabuľku celkových príjmov.
V tom prípade musíme hlasovať o uznesení, tak, ako je predložené písomne v materiáli 152.
Odporúčam ho prijať.
6. deň rokovania, 11. júla 1995
Ďakujem. Pán poslanec sa dovolával mojej pamäti. Skutočne si spomínam, že na 26. schôdzi Národnej rady v desiatom volebnom období, keď sa prerokúvala novela zákona číslo 92, vystúpil pán poslanec s pripomienkami práve k veciam, ktoré tu spomenul. Namietal proti personálnemu prepojeniu členov vlády na Fond národného majetku a proti ...
7. deň rokovania, 20. septembra 1995
Pán predsedajúci, oznamujem, že budem dnes hlasovať náhradnou kartou číslo 1.
Pán spoločný spravodajca, žiadam vyňať bod 18 zo spoločného hlasovania en bloc.
7. deň rokovania, 16. novembra 1995
Vážený pán predsedajúci, vážený pán podpredseda vlády, dámy a páni,
vláda Slovenskej republiky po trojročnej aplikácii zákona o dani z pridanej hodnoty v podmienkach samostatnej Slovenskej republiky pristúpila po niekoľkonásobnej novelizácii tohto zákona k vypracovaniu komplexného zákona a k predloženiu tohto zákona do Národnej rady Slovenskej republiky. Vo výboroch sa ...
prosím, aby ste odsúhlasili prednesený návrh v nadväznosti na bod 27 spoločnej správy. Navrhujem nové znenie § 26 písmena b), ktoré znie: "rozhlasové a televízne vysielacie služby".
8. deň rokovania, 17. novembra 1995
Pán predsedajúci, vážený pán minister, vážené dámy, vážení páni,
v záujme určitého logickejšieho postupu a po prekonzultovaní s pracovníkmi legislatívy a odboru nepriamych daní ministerstva financií sme rozhodli akceptovať pripomienky, ktoré uviedli v rozprave pán poslanec Košnár a pán poslanec Palacka. Keďže tieto návrhy neboli úplné, osvojujem si pripomienky, ktoré ...
Vážený pán predsedajúci, vážený pán podpredseda vlády, vážené kolegyne, kolegovia,
z bodov, ktoré som navrhla na spoločné hlasovanie zo spoločnej správy, neboli napadnuté tieto body, ktoré odporúčam prijať: bod číslo 1, bod číslo 4 s tým, že sme akceptovali mnou navrhnutú opravu zmeny písmena m) na n) a n) na ...
O ostatných bodoch spoločnej správy odporúčam hlasovať samostatne. Bod číslo 2 spoločnej správy odporúčam neprijať.
Bod číslo 3 - legislatívna skratka sa už vyskytuje v § 2 ods. 3, teda je nadbytočná. Odporúčam ho neprijať.
K bodu číslo 15 - návrh zákona obsahuje iba jednu prílohu, ktorá sa volá Zoznam tovarov a služieb s dvomi časťami. Prvá sa volá Tovary, druhá Služby. Ide teda o nepochopenie, preto odporúčam návrh neprijať.
K pripomienke 28 - keby sme túto pripomienku akceptovali, práve súkromné a cirkevné školy by sa dostali z oslobodenia od dane. Odporúčam ju neprijať.
Bod 32 spoločnej správy odporúčam neprijať.
K bodu 36 - ide o pripomienku, ktorá podobne hovorí o dvoch prílohách. Ide o jednu prílohu. Odporúčam ju neprijať.
Bod 37 spoločnej správy nie je presný. Odporúčam ho neprijať s tým, že navrhnem prijať spresnené znenie.
Vážený pán predsedajúci, tým sme ukončili hlasovanie o všetkých pripomienkach, ktoré odzneli vo výboroch a ktoré boli uvedené v spoločnej správe. Odporúčam, aby sme začali hlasovať o pozmeňovacích návrhoch, ktoré odzneli v rozprave v poradí, v akom odzneli v rozprave.
Prvý pozmeňovací návrh som predniesla ja a nadväzoval na bod ...
Ako druhý vystúpil v rozprave pán poslanec Košnár. Svoj prvý pozmeňovací návrh predniesol k zníženiu základnej sadzby dane z 23 % na 22 %. Pôvodným úmyslom vlády bolo prijať takéto percento na základnú sadzbu dane. Keďže sa počítalo súčasne so zvýšením počtu platiteľov dane a premietlo sa to v návrhu zákona do ...
Ani pozmeňovací návrh pod bodom 2 pána poslanca Košnára neodporúčam prijať.
Tretí pozmeňovací návrh pána poslanca Košnára predpokladá zavedenie tretej skupiny dane. Oba posledné návrhy sú v rozpore so šiestou direktívou Európskej únie o približovaní sadzieb dane. Odporúčam návrh neprijať.
Pozmeňovací návrh číslo 4 k § 2 odporúčam neprijať.
Pozmeňovací návrh číslo 5 odporúčam neprijať. Dotýka sa odpočtu dane, kde je podmienka zaplatenia zaúčtovania dane. Odovzdanie prostriedkov tretej osobe nie je príjmom štátneho rozpočtu.
Pozmeňovacie návrhy pod bodmi 6 a 7 pán poslanec stiahol. Pod bodom 8 pozmeňovací návrh odporúčam neprijať. Termín je zhodný s inými termínmi v iných právnych normách.
Pripomienku číslo 9 odporúčam neprijať. Odsek 1 sa týka iba definície, oslobodené sú iba pravidelné linky zníženou sadzbou dane, teda sú zvýhodnené iba pravidelné linky. Odporúčam návrh neprijať.
Ako ďalší vystúpil v rozprave pán poslanec Delinga. Jeho pozmeňovací návrh pod číslom 1 odporúčam prijať.
Druhý pozmeňovací návrh pána poslanca Delingu odporúčam neprijať.

References: § 5
 § 15
 § 20
 § 26
 § 2
 § 2